**Τμήμα Οδικών Μεταφορών**

**Διαγωνισμός για την προμήθεια δεκαεπτά (17) φορητών Μικροϋπολογιστών και Εκτυπωτών καθώς και τεσσάρων (4) Βάσεων, για τον Έλεγχο Τροχαίων Παραβάσεων και την Έκδοση Εξωδίκων, συντήρηση τους για πέντε (5) χρόνια και εκπαίδευση στη χρήση τους.**

**Π/Υ: €33.500 εκτός Φ.Π.Α.**

**Αριθμός Διαγωνισμού: ΤΟΜ 13.25.006.008.001**

**Λευκωσία, 3/3/2016**

**Πίνακας Περιεχομένων**

[ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ 4](#_Toc441050935)

[1. ΕΙΣΑΓΩΓΗ 4](#_Toc441050936)

[2. ΣΤΟΙΧΕΙΑ ΔΙΑΓΩΝΙΣΜΟΥ 4](#_Toc441050937)

[3. ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 5](#_Toc441050938)

[*3.1* *Αντικείμενο* Γενικα 5](#_Toc441050939)

[*3.2* Αναλυση απαιτήσεων – Προδιαγραφές 6](#_Toc441050940)

[*3.3* ΥΠΟΣΤΗΡΙΚΤΙΚΑ ΜΕΣΑ ΠΟΥ ΠΑΡΕΧΟΝΤΑΙ ΑΠΟ ΤΗΝ ΑΝΑΘΕΤΟΥΣΑ ΑΡΧΗ 6](#_Toc441050941)

[*3.4* ΠΑΡΑΔΟΣΗ – ΠΑΡΑΛΑΒΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 6](#_Toc441050942)

[*3.5* Έναρξη και Διάρκεια Εκτέλεσης του Αντικειμένου της Σύμβασης 7](#_Toc441050943)

[4. ΠΡΟΫΠΟΛΟΓΙΣΜΟΣ ΔΑΠΑΝΗΣ 7](#_Toc441050944)

[5. ΚΡΙΤΗΡΙΟ ΑΝΑΘΕΣΗΣ 7](#_Toc441050945)

[6. Δέσμευση μη Απόσυρσης της Προσφοράς 7](#_Toc441050946)

[7. ΙΣΧΥΣ ΠΡΟΣΦΟΡΩΝ 8](#_Toc441050947)

[8. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ 8](#_Toc441050948)

[8.1 Χρόνος και Τόπος Υποβολής 8](#_Toc441050949)

[8.2 Τρόπος Σύνταξης 8](#_Toc441050950)

[8.3 Περιεχόμενα Προσφοράς 9](#_Toc441050951)

[8.3.1 Περιεχόμενα Τεχνικής Προσφοράς 9](#_Toc441050952)

[8.3.2 Περιεχόμενα Οικονομικής Προσφοράς 10](#_Toc441050953)

[9. ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 10](#_Toc441050954)

[9.1 Αποσφράγιση Προσφορών 10](#_Toc441050955)

[9.2 Έλεγχος Δέσμευσης μη Απόσυρσης της Προσφοράς 10](#_Toc441050956)

[9.3 Αξιολόγηση Προσφορών 11](#_Toc441050957)

[10. ΟΛΟΚΛΗΡΩΣΗ ΔΙΑΓΩΝΙΣΜΟΥ 11](#_Toc441050958)

[10.1 Ανάθεση Σύμβασης 11](#_Toc441050959)

[10.2 Γνωστοποίηση Αποτελεσμάτων Διαγωνισμού 11](#_Toc441050960)

[10.3 Ακύρωση διαγωνισμού 12](#_Toc441050961)

[10.4 Κατάρτιση και Υπογραφή Συμφωνίας 12](#_Toc441050962)

[ΜΕΡΟΣ B: ΣΥΜΦΩΝΙΑ 14](#_Toc441050963)

[ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ 14](#_Toc441050964)

[ΑΡΘΡΟ 2: ΑΝΤΙΚΕΙΜΕΝΟ 14](#_Toc441050965)

[ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 15](#_Toc441050966)

[ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ 15](#_Toc441050967)

[ΑΡΘΡΟ 5: ΕΚΧΩΡΗΣΗ 15](#_Toc441050968)

[ΑΡΘΡΟ 6: ΥΠΕΡΓΟΛΑΒΙΑ 15](#_Toc441050969)

[ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ 16](#_Toc441050970)

[ΑΡΘΡΟ 8: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ - ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ ΚΑΙ ΕΓΓΥΗΤΙΚΗ ΕΥΘΥΝΗ 17](#_Toc441050971)

[ΑΡΘΡΟ 9: ΑΞΙΑ ΤΗΣ ΣΥΜΒΑΣΗΣ 17](#_Toc441050972)

[ΑΡΘΡΟ 10: ΠΑΡΑΔΟΣΗ ΚΑΙ ΠΑΡΑΛΑΒΗ ΠΑΡΑΔΟΤΕΩΝ 17](#_Toc441050973)

[ΑΡΘΡΟ 11: ΤΡΟΠΟΣ ΠΛΗΡΩΜΗΣ 19](#_Toc441050974)

[ΑΡΘΡΟ 12: ΡΗΤΡΕΣ ΚΑΘΥΣΤΕΡΗΣΗΣ 20](#_Toc441050975)

[ΑΡΘΡΟ 13: ΦΟΡΟΛΟΓΙΚΕΣ ΚΑΙ ΤΕΛΩΝΕΙΑΚΕΣ ΡΥΘΜΙΣΕΙΣ 20](#_Toc441050976)

[ΑΡΘΡΟ 14: ΕΓΓΥΗΣΕΙΣ 20](#_Toc441050977)

[ΑΡΘΡΟ 15: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ 21](#_Toc441050978)

[ΑΡΘΡΟ 16: ΕΦΑΡΜΟΣΤΕΟ ΔΙΚΑΙΟ 22](#_Toc441050979)

[ΑΡΘΡΟ 17: ΤΡΟΠΟΠΟΙΗΣΕΙΣ 22](#_Toc441050980)

 ΠΡΟΣΑΡΤΗΜΑ: ΥΠΟΔΕΙΓΜΑΤΑ ΕΝΤΥΠΩΝ

# ΜΕΡΟΣ Α: ΑΝΤΙΚΕΙΜΕΝΟ ΚΑΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ

#

# ΕΙΣΑΓΩΓΗ

Το Τμήμα Οδικών Μεταφορών διενεργεί διαγωνισμό με συνοπτική διαδικασία και με κριτήριο ανάθεσης **τη χαμηλότερη τιμή**, για την προμήθεια **δεκαεπτά (17) φορητών Μικροϋπολογιστών και Εκτυπωτών καθώς και τεσσάρων (4) Βάσεων, για τον Έλεγχο Τροχαίων Παραβάσεων και την Έκδοση Εξωδίκων, συντήρηση τους για πέντε (5) χρόνια και εκπαίδευση στη χρήση τους**.

# ΣΤΟΙΧΕΙΑ ΔΙΑΓΩΝΙΣΜΟΥ

1. Αντικείμενο της Σύμβασης είναι η προμήθεια **δεκαεπτά (17) φορητών Μικροϋπολογιστών και Εκτυπωτών καθώς και τεσσάρων (4) Βάσεων, για τον Έλεγχο Τροχαίων Παραβάσεων και την Έκδοση Εξωδίκων, συντήρηση τους για πέντε (5) χρόνια και εκπαίδευση στη χρήση τους**.
2. Αναθέτουσα Αρχή της Σύμβασης είναι το **Τμήμα Οδικών Μεταφορών** που εδρεύει στην οδό **Βασιλέως Παύλου 27, Έγκωμη, 2412 Λευκωσία**.
3. Αρμόδιο πρόσωπο της Αναθέτουσας Αρχής είναι ο κ. **Ανδρέας Νικηφόρου**. Για ερωτήματα που ενδεχομένως να προκύψουν σχετικά με τον παρόντα διαγωνισμό, οι ενδιαφερόμενοι μπορούν να απευθύνουν τα ερωτήματά τους στο **Τμήμα Οδικών Μεταφορών** στην ηλεκτρονική διεύθυνση **anikiforou@rtd.mcw.gov.cy** ή με τηλεομοιοτυπία στον αριθμό **22354030** με την ένδειξη **<**Διαγωνισμός για την προμήθεια δεκαεπτά (17) φορητών Μικροϋπολογιστών και Εκτυπωτών καθώς και τεσσάρων (4) Βάσεων, για τον Έλεγχο Τροχαίων Παραβάσεων και την Έκδοση Εξωδίκων, συντήρηση τους για πέντε (5) χρόνια και εκπαίδευση στη χρήση τους.>.
4. Ο παρών διαγωνισμός διενεργείται βάσει του άρθρου 84(1)(γ) του περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών Νόμου του 2006 {Ν. 12(Ι)/2006}.
5. ~~Κάθε Ενδιαφερόμενος Οικονομικός Φορέας, ο οποίος έχει ή είχε συμφέρον να του ανατεθεί η Σύμβαση και ο οποίος υπέστη ή ενδέχεται να υποστεί ζημία από πράξη ή απόφαση της Αναθέτουσας Αρχής που προηγείται της σύναψης της Σύμβασης και για την οποία εικάζεται ότι παραβιάζει οποιαδήποτε διάταξη του ισχύοντος δικαίου, έχει δικαίωμα να προσφύγει στην Αναθεωρητική Αρχή Προσφορών, σύμφωνα με τις διατάξεις του Νόμου περί των Διαδικασιών Προσφυγής στον Τομέα της Σύναψης των Δημοσίων Συμβάσεων του 2010 {Ν.104(Ι)/2010}.~~

 **[ΔΕΝ ΕΦΑΡΜΟΖΕΤΑΙ]**

1. ~~Η Αναθέτουσα Αρχή έχει το δικαίωμα να προβεί σε εξέταση των αιτιάσεων του Προσφέροντος και να εκδώσει αιτιολογημένη απόφαση μέσα σε προθεσμία πέντε (5) ημερών από τη λήψη της αναφερόμενης ειδοποίησης. Σε περίπτωση που παρέλθει άπρακτη η προθεσμία, τεκμαίρεται η απόρριψη των αιτιάσεων του Προσφέροντα. Η ιεραρχική προσφυγή ασκείται μέσα σε προθεσμία δέκα (10) ημερών από την ημερομηνία κατά την οποία ο Προσφέρων έλαβε γνώση της απόφασης του Αρμόδιου Οργάνου που εκδίδεται σύμφωνα με την παρούσα παράγραφο ή από τη λήξη της προαναφερόμενης προθεσμίας των πέντε (5) ημερών.~~

 **[ΔΕΝ ΕΦΑΡΜΟΖΕΤΑΙ]**

1. ~~Για την άσκηση προσφυγής στην Αναθεωρητική Αρχή Προσφορών, ο ενδιαφερόμενος καταβάλλει τέλος που δεν είναι επιστρεπτέο και κατατίθεται στο Γενικό Κυβερνητικό Λογαριασμό. Περισσότερες σχετικές πληροφορίες περιλαμβάνονται στην ιστοσελίδα~~ [~~www.tra.gov.cy~~](http://www.tra.gov.cy)~~.~~

 **[ΔΕΝ ΕΦΑΡΜΟΖΕΤΑΙ]**

1. ~~Για τον τρόπο και τη διαδικασία άσκησης προσφυγής, τον τρόπο εξέτασής της και τη διαδικασία έκδοσης των σχετικών αποφάσεων, ισχύουν οι πρόνοιες των άρθρων του Νόμου περί των Διαδικασιών Προσφυγής τον Τομέα της Σύναψης των Δημοσίων Συμβάσεων του 2010 (Ν.104(Ι)/2010).~~

 **[ΔΕΝ ΕΦΑΡΜΟΖΕΤΑΙ]**

# ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

# *Αντικείμενο* Γενικα

1. Η προμήθεια δεκαεπτά (17) φορητών Μικροϋπολογιστών και Εκτυπωτών καθώς και τεσσάρων (4) Βάσεων, για τον Έλεγχο Τροχαίων Παραβάσεων και την Έκδοση Εξωδίκων, η παράδοση των οποίων, για σκοπούς παραλαβής από την Επιτροπή Παραλαβής, θα γίνει στη Λευκωσία.
2. Η εκπαίδευση στην χρήση τους, η οποία θα γίνει σε τρεις διαφορετικούς τόπους, δηλαδή στη Λευκωσία, στη Λεμεσό και στη Λάρνακα, σε ομάδες προσωπικού του Τμήματος Οδικών Μεταφορών. Συνολικά, οι εκπαιδευόμενοι δεν θα υπερβαίνουν τους εξήντα (60).
3. Η προληπτική συντήρηση τους για πέντε χρόνια.
4. Οι προαναφερθέντες Μικροϋπολογιστές και Εκτυπωτές θα χρησιμοποιούνται από προσωπικό του Τμήματος Οδικών Μεταφορών (Επόπτες) στα πλαίσια ελέγχου και επιτήρησης της εφαρμογής της Νομοθεσίας που αφορά στις Οδικές Μεταφορές. Οι βάσεις θα εγκατασταθούν σε Αστυνομικά Τμήματα και θα συνδεθούν με το υφιστάμενο σύστημα της Αστυνομίας, οπόταν όλος ο εξοπλισμός, τα συστήματα, παρελκόμενα και λογισμικό τους θα πρέπει να είναι συμβατά με το υφιστάμενο σύστημα που χρησιμοποιεί η Αστυνομία. Ιδιαίτερα, οι μικροϋπολογιστές θα πρέπει να μπορούν να εργαστούν με την εφαρμογή (application) η οποία βρίσκεται εγκατεστημένη στους υφιστάμενους μικροϋπολογιστές της Αστυνομίας, η οποία είναι γραμμένη σε **.NET**.
5. Τα υπό προμήθεια προϊόντα θα πρέπει να προέρχονται από χώρες μέλη της Ε.Ε. ή εφόσον προέρχονται από χώρες εκτός Ε.Ε, αρκεί να κυκλοφορούν σε μια αγορά κράτους-μέλους της Ε.Ε. και/ή η εισαγωγή και διάθεση τους στα κράτη μέλη της Ένωσης, να επιτρέπεται χωρίς περιορισμούς.

# Αναλυση απαιτήσεων – Προδιαγραφές

1. Οι τεχνικές προδιαγραφές των φορητών Μικροϋπολογιστών και Εκτυπωτών και άλλες απαιτήσεις καθορίζονται στο Έντυπο 1 του συνημμένου στα Έγγραφα Διαγωνισμού Προσαρτήματος, το οποίο οι Προσφέροντες υποχρεούνται να συμπληρώσουν.
2. Εντός ενός μηνός από την παραλαβή των μηχανών ο Ανάδοχος θα εκπαιδεύσει προσωπικό του Τμήματος Οδικών Μεταφορών στην χρήση των εν λόγω μηχανών. Η εκπαίδευση αυτή θα γίνει κατά ομάδες των 15 περίπου προσώπων. Ο αριθμός των προσώπων που θα εκπαιδευτούν δεν θα υπερβαίνουν τους εξήντα (60), δηλαδή θα γίνουν 4 εκπαιδευτικές συναντήσεις, 2 στη Λευκωσία, 1 στη Λεμεσό και 1 στη Λάρνακα.
3. Για τα επόμενα πέντε έτη από την ημερομηνία παραλαβής των μηχανών, ο Ανάδοχος θα αναλάβει την προληπτική συντήρηση τους. Ο προσφέρων θα υποβάλει με την προσφορά του λεπτομερή περιγραφή του προγράμματος της απαιτούμενης προληπτικής συντήρησης ως επίσης και τα ανταλλακτικά και εξαρτήματα που θα αντικαθίστανται σε κάθε συντήρηση, όπου εφαρμόζεται, σύμφωνα με τις οδηγίες του κατασκευαστή.
4. Ο Ανάδοχος εγγυάται ότι οι μικροϋπολογιστές, εκτυπωτές, βάσεις και παρελκόμενα που θα προμηθεύσει είναι καινούργια, αχρησιμοποίητα και πρόσφατης κατασκευής, και ότι δεν παρουσιάζουν ατέλειες λόγω σχεδιασμού, υλικών ή κατασκευής, ούτε αδυναμίες που δυνατό να παρουσιαστούν μετά από κανονική χρήση.

# ΥΠΟΣΤΗΡΙΚΤΙΚΑ ΜΕΣΑ ΠΟΥ ΠΑΡΕΧΟΝΤΑΙ ΑΠΟ ΤΗΝ ΑΝΑΘΕΤΟΥΣΑ ΑΡΧΗ

1. Η Αναθέτουσα Αρχή θα εξασφαλίσει τη δυνατότητα πρόσβασης των στελεχών του Αναδόχου στους χώρους παράδοσης και ελέγχου των προϊόντων και εκτέλεσης των απαιτούμενων εργασιών εκπαίδευσης.

# ΠΑΡΑΔΟΣΗ – ΠΑΡΑΛΑΒΗ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

1. Τα προϊόντα πρέπει να παραδοθούν εντός δύο μηνών από την ημερομηνία υπογραφής της Σύμβασης.

2. Ο Ανάδοχος Σύμβασης υποχρεούται να ειδοποιήσει το Τμήμα Οδικών Μεταφορών για την ακριβή ημερομηνία που προτίθεται να παραδώσει τα προϊόντα, τουλάχιστον πέντε (5) εργάσιμες ημέρες προηγουμένως.

3. **Ο τόπος παράδοσης** των μικροϋπολογιστών, εκτυπωτών και βάσεων είναι τα κεντρικά Γραφεία του Τμήματος Οδικών Μεταφορών στη Λευκωσία. Για τους σκοπούς παραλαβής των προϊόντων από την αρμόδια Επιτροπή Παραλαβής θα γίνει έλεγχος εγγράφων και μακροσκοπική εξέταση. Κατά την εν λόγω εξέταση, θα γίνει έλεγχος ότι τα παραδοτέα συνάδουν με τις απαιτούμενες τεχνικές προδιαγραφές και όρους και είναι συμβατά με το υφιστάμενο σύστημα που χρησιμοποιεί η Αστυνομία. Στην εξέταση θα κληθεί να παρίσταται και ο Ανάδοχος. Για το σκοπό αυτό ο Ανάδοχος θα καλεστεί να τοποθετήσει/εγκαταστήσει μία από τις τέσσερις βάσεις που θα παραδώσει σε ένα αστυνομικό σταθμό στη Λευκωσία.

4. Η ακριβής ημερομηνία διεξαγωγής της εκπαίδευσης θα καθοριστεί σε συνεννόηση μεταξύ του Συντονιστή Σύμβασης και Εκπροσώπου του Ανάδοχου και θα γίνει σύμφωνα με τα αναφερόμενα στην παράγραφο 3.2(2) του παρόντος Μέρους Α.

# Έναρξη και Διάρκεια Εκτέλεσης του Αντικειμένου της Σύμβασης

1. Η διάρκεια εκτέλεσης του Αντικειμένου της Σύμβασης ορίζεται σε χρονικό διάστημα εξήντα δύο (62) μηνών από την ημερομηνία υπογραφής της Σύμβασης, δηλαδή, τα προϊόντα πρέπει να παραδοθούν εντός δύο (2) μηνών από την ημερομηνία υπογραφής της Σύμβασης, και η υποχρέωση για προληπτική συντήρηση ισχύει για τους επόμενους εξήντα (60) μήνες από την ημερομηνία παράδοσης. Η εκπαίδευση θα γίνει σύμφωνα με την παράγραφο 3.4(4) του παρόντος Μέρους Α.

# ΠΡΟΫΠΟΛΟΓΙΣΜΟΣ ΔΑΠΑΝΗΣ

1. Ο προϋπολογισμός δαπάνης της Σύμβασης ανέρχεται σε τριάντα τρείς χιλιάδες και πεντακόσια (€33.500) Ευρώ μη συμπεριλαμβανομένου του Φ.Π.Α.

# ΚΡΙΤΗΡΙΟ ΑΝΑΘΕΣΗΣ

1. Η σύμβαση θα ανατεθεί στην εντός των όρων και των προδιαγραφών της παρούσας Πρόσκλησης Προσφορά με τη χαμηλότερη προσφερόμενη τιμή σύμφωνα με τη διαδικασία αξιολόγησης Προσφορών που περιγράφεται στο άρθρο 9 του παρόντος Μέρους.

# Δέσμευση μη Απόσυρσης της Προσφοράς

1. Η «Δέσμευση μη Απόσυρσης της Προσφοράς» πρέπει να συνταχθεί σύμφωνα με το Υπόδειγμα (Έντυπο 2Α) που περιλαμβάνεται στο συνημμένο Προσάρτημα των Εγγράφων Διαγωνισμού.
2. Στην περίπτωση που ο Προσφέρων:

(α) αποσύρει την προσφορά του ή μέρος της μετά την τελευταία ημερομηνία υποβολής των προσφορών και κατά τη διάρκεια της περιόδου ισχύος των προσφορών, ή

(β) έχει ειδοποιηθεί για την αποδοχή της προσφοράς του από την Αναθέτουσα Αρχή κατά την περίοδο ισχύος της προσφοράς, και έχοντας ειδοποιηθεί να προσέλθει για την υπογραφή της Σύμβασης:

(ι) έχει αρνηθεί ή παραλείψει να προσκομίσει εμπρόθεσμα οποιοδήποτε Πιστοποιητικό και/ή άλλο έγγραφο και/ή την Εγγύηση Πιστής Εκτέλεσης Συμβολαίου και/ή να εκπληρώσει οποιαδήποτε άλλη υποχρέωση που απορρέει από τη συμμετοχή του στο διαγωνισμό, ή

(ιι) έχει αρνηθεί ή παραλείψει να υπογράψει τη Σύμβαση,

**θα επιβληθούν οι πιο κάτω κυρώσεις:**

α. αποκλεισμό από του δικαιώματος ανάθεσης της Σύμβασης,

β. οι προβλεπόμενες από τον Νόμο και τους Κανονισμούς κυρώσεις αναφορικά με συμμετοχή σε μελλοντικούς διαγωνισμούς που οδηγούν σε ανάθεση δημόσιας σύμβασης, και

γ. καταβολή στην Αναθέτουσα Αρχή ως αποζημίωση ποσού ίσο με το 10% της τιμής της προσφοράς του ή του μέρους αυτής που έχει αποσυρθεί.

# ΙΣΧΥΣ ΠΡΟΣΦΟΡΩΝ

1. Οι Προσφορές ισχύουν και δεσμεύουν τους Προσφέροντες για τρεις (3) μήνες προσμετρούμενους από την επομένη της ημέρας λήξης της προθεσμίας υποβολής Προσφορών. Προσφορά που ορίζει χρόνο ισχύος μικρότερο του ως άνω προβλεπόμενου, απορρίπτεται ως απαράδεκτη. Αν προκύψει θέμα παράτασης της ισχύος των Προσφορών, η Αναθέτουσα Αρχή θα απευθύνει ερώτημα προς τους συμμετέχοντες, τουλάχιστον πέντε (5) ημέρες πριν από τη λήξη ισχύος των Προσφορών, αν αποδέχονται την παράταση για συγκεκριμένο χρονικό διάστημα. Οι συμμετέχοντες οφείλουν να απαντήσουν μέσα σε δύο (2) ημέρες και σε περίπτωση άρνησής τους να παρατείνουν την ισχύ της Προσφοράς τους, αυτή θα απορρίπτεται ως απαράδεκτη.

# ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ

## Χρόνος και Τόπος Υποβολής

1. Οι Προσφέροντες πρέπει να υποβάλουν τις Προσφορές τους το αργότερο μέχρι την Παρασκευή, 8η Απριλίου 2016 και ώρα 09:30.
2. Οι Προσφορές υποβάλλονται είτε απευθείας στο κιβώτιο προσφορών του Τμήματος Οδικών Μεταφορών, στη διεύθυνση **Βασιλέως Παύλου 27, Έγκωμη, 2412 Λευκωσία** ή αποστέλλονται στην Αναθέτουσα Αρχή με συστημένη ταχυδρομική επιστολή, η οποία θα πρέπει, με ευθύνη του Προσφέροντα, να παραληφθεί από την Αναθέτουσα Αρχή μέχρι την τελευταία προθεσμία υποβολής Προσφορών.
3. Δεν λαμβάνονται υπόψη και θεωρούνται εκπρόθεσμες, Προσφορές που είτε υποβλήθηκαν στο κιβώτιο προσφορών μετά την καθορισμένη ημερομηνία και ώρα είτε ταχυδρομήθηκαν έγκαιρα, αλλά δεν έφθασαν έγκαιρα στην Αναθέτουσα Αρχή.

## Τρόπος Σύνταξης

1. Οι Προσφορές προκειμένου να γίνουν αποδεκτές πρέπει να έχουν συνταχθεί στην ελληνική γλώσσα και σύμφωνα με τα αναφερόμενα παρακάτω στην παράγραφο 8.3 του παρόντος Μέρους Α.
2. Στον εξωτερικό φάκελο ή περίβλημα κάθε Προσφοράς πρέπει να αναγράφονται ευκρινώς:
* Η λέξη **«ΠΡΟΣΦΟΡΑ»** με κεφαλαία γράμματα.
* Η φράση «ΤΜΗΜΑ ΟΔΙΚΩΝ ΜΕΤΑΦΟΡΩΝ».
* Ο αριθμός διαγωνισμού.
* Ο τίτλος του διαγωνισμού.
* Η ημερομηνία λήξης της προθεσμίας υποβολής Προσφορών.
* Τα στοιχεία του αποστολέα.
1. Οι Προσφορές δεν πρέπει να φέρουν παράτυπες διορθώσεις (σβησίματα, διαγραφές, προσθήκες κλπ.). Αν υπάρχουν διορθώσεις, προσθήκες κλπ., θα πρέπει να είναι μονογραμμένες από τον Προσφέροντα ή τον Εκπρόσωπό του.

## Περιεχόμενα Προσφοράς

1. Η Προσφορά αποτελείται από έναν μόνο ενιαίο φάκελο στον οποίο τοποθετούνται όλα τα σχετικά με την Προσφορά στοιχεία, και πιο συγκεκριμένα:

Α. Η ΔΕΣΜΕΥΣΗ ΜΗ ΑΠΟΣΥΡΣΗΣ ΤΗΣ ΠΡΟΣΦΟΡΑΣ στο διαγωνισμό, όπως αυτή αναφέρθηκε στο Άρθρο 6, σε ένα (1) πρωτότυπο και τρία (3) αντίτυπα, η οποία θα πρέπει να συνταχθεί σύμφωνα με το υπόδειγμα (Έντυπο 2Α) που περιλαμβάνεται στο Προσάρτημα της παρούσας Πρόσκλησης.

Β. Η ΤΕΧΝΙΚΗ ΠΡΟΣΦΟΡΑ του Προσφέροντος σε ένα (1) πρωτότυπο και τρία (3) αντίτυπα με τα στοιχεία της Τεχνικής Προσφοράς του Προσφέροντα, όπως αυτά προσδιορίζονται στην παρούσα Πρόσκληση. Η Τεχνική Προσφορά θα συνοδεύεται επίσης από συμπληρωμένο έντυπο υποβολής Τεχνικής Προσφοράς, το οποίο θα έχει συνταχθεί σύμφωνα με το υπόδειγμα (Έντυπο 3) που περιλαμβάνεται στο Προσάρτημα της παρούσας Πρόσκλησης.

Γ. Η ΟΙΚΟΝΟΜΙΚΗ ΠΡΟΣΦΟΡΑ του Προσφέροντος σε ένα (1) πρωτότυπο και τρία (3) αντίτυπα με τα στοιχεία της Οικονομικής Προσφοράς του Προσφέροντα, όπως αυτά προσδιορίζονται στην παρούσα Πρόσκληση. Η Οικονομική Προσφορά θα έχει συνταχθεί σύμφωνα με το υπόδειγμα (Έντυπο 4) που περιλαμβάνεται στο Προσάρτημα της παρούσας Πρόσκλησης.

1. Οποιοσδήποτε άλλος τρόπος σύνταξης της Προσφοράς δεν είναι αποδεκτός και η Προσφορά, σε τέτοια περίπτωση, θα απορρίπτεται ως απαράδεκτη.

### Περιεχόμενα Τεχνικής Προσφοράς

1. Η Τεχνική Προσφορά θα περιλαμβάνει την ενότητα σχετικά με τα Προσφερόμενα Προϊόντα, στην οποία θα περιέχονται τα ακόλουθα:

α. Αναλυτική παρουσίαση των προσφερόμενων προϊόντων και των τεχνικών τους χαρακτηριστικών, με τη συμπλήρωση του Πίνακα Προσφοράς και Συμμόρφωσης με τις τεχνικές προδιαγραφές, ο οποίος θα είναι σύμφωνος με το υπόδειγμα (Έντυπο 1) το οποίο περιλαμβάνεται στο Προσάρτημα της παρούσας Πρόσκλησης.

β. Καταλόγους και φυλλάδια κατασκευαστών που θα είναι πρωτότυπα ή ακριβή αντίγραφα των πρωτοτύπων και θα περιλαμβάνουν όλα τα προσφερόμενα προϊόντα.

γ. Στην περίπτωση προσφοράς προϊόντων που κατασκευάζονται σε χώρα εκτός Ε.Ε., δήλωση στην οποία να αναφέρεται σε ποια (ες) αγορά (ες) κράτους μέλους κυκλοφορεί το υπό προμήθεια προτεινόμενο προϊόν και να δηλώνεται επίσης ότι ο Προσφέρων θα παρουσιάσει, εφόσον του ζητηθεί από την Αναθέτουσα Αρχή, πίνακα πελατών ή άλλα αποδεικτικά στοιχεία σχετικά με τις πωλήσεις του εν λόγω προϊόντος, είτε από τον ίδιο είτε από τον κατασκευαστικό οίκο.

### Περιεχόμενα Οικονομικής Προσφοράς

1. Η Οικονομική Προσφορά περιλαμβάνει τη συνολική Οικονομική Προσφορά του Προσφέροντος για την εκτέλεση του Αντικειμένου της Σύμβασης, η οποία διατυπώνεται σε Ευρώ και συντάσσεται σύμφωνα με το υπόδειγμα (Έντυπο 4) του Προσαρτήματος της παρούσας Πρόσκλησης.
2. Οι προσφερόμενες τιμές πρέπει να περιλαμβάνουν τόσο τους πληρωτέους δασμούς και φόρους, όσο και εισφορές που τυχόν επιβάλλονται από το δίκαιο της Ευρωπαϊκής Κοινότητας για τα εισαγόμενα προϊόντα. Οι προσφερόμενες τιμές θα θεωρούνται οριστικές και δεν θα επηρεάζονται από τυχόν αυξομειώσεις των προαναφερόμενων φόρων, δασμών ή/και εισφορών.
3. Η Οικονομική Προσφορά υπογράφεται από τον Προσφέροντα ή τον νόμιμο εκπρόσωπο του.

# ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

## Αποσφράγιση Προσφορών

1. Η αποσφράγιση των Προσφορών που έχουν έγκαιρα υποβληθεί ή αποσταλεί και παραληφθεί, γίνεται από εξουσιοδοτημένα πρόσωπα, κατά το δυνατόν σύντομα μετά την εκπνοή της προθεσμίας υποβολής Προσφορών.
2. Με την έναρξη της διαδικασίας αποσφραγίζεται ο ενιαίος φάκελος και οι Προσφορές αριθμούνται και καταχωρούνται σε ειδικό έντυπο.

## Έλεγχος Δέσμευσης μη Απόσυρσης της Προσφοράς

1. Μετά την αποσφράγιση των Προσφορών, το Αρμόδιο Όργανο Αξιολόγησης ελέγχει την ορθότητα και την πληρότητα της Δέσμευσης μη Απόσυρσης της Προσφοράς.
2. Απορρίπτονται Προσφορές των οποίων η Δέσμευση μη Απόσυρσης της Προσφοράς δεν είναι σύμφωνη με τους όρους του Άρθρου 6 της παρούσας Πρόσκλησης.
3. Για όσες Προσφορές δεν κρίθηκαν αποδεκτές κατά τη διαδικασία ελέγχου της Δέσμευσης μη Απόσυρσης της Προσφοράς, η αξιολόγηση δεν συνεχίζεται.

## Αξιολόγηση Προσφορών

1. Για τις Προσφορές εκείνες που περιλαμβάνουν αποδεκτή Δέσμευση μη Απόσυρσης της Προσφοράς το Αρμόδιο Όργανο Αξιολόγησης θα προχωρήσει στον έλεγχο των Τεχνικών τους Προσφορών, προκειμένου να διαπιστώσει εάν ικανοποιούν τις απαιτήσεις του Αντικειμένου της Σύμβασης, όπως περιγράφονται στο άρθρο 3 και στην παράγραφο 8.3.1 του παρόντος Μέρους Α. Όσες Προσφορές δεν έχουν αποδεκτές Τεχνικές Προσφορές χαρακτηρίζονται απορριπτέες και η Οικονομική τους Προσφορά δεν ελέγχεται.
2. Για τις αποδεκτές Τεχνικές Προσφορές το Αρμόδιο Όργανο Αξιολόγησης θα προχωρήσει στην αξιολόγηση των Οικονομικών Προσφορών.
3. Όπου οι τιμές Προσφοράς δίνονται σε ξένο νόμισμα, για σκοπούς αξιολόγησης και σύγκρισης τιμών, αυτές θα μετατρέπονται σε ευρώ με βάση την τιμή πώλησης του ξένου συναλλάγματος έναντι του ευρώ που δίνεται από την Κεντρική Τράπεζα κατά την τελευταία ημερομηνία παραλαβής των Προσφορών. Όταν η τελευταία ημερομηνία παραλαβής των Προσφορών είναι τραπεζική αργία, θα λαμβάνεται υπόψη η τιμή του συναλλάγματος της αμέσως προηγούμενης εργάσιμης ημέρας.
4. Ανάδοχος της Σύμβασης ανακηρύσσεται ο Προσφέρων με τη χαμηλότερη τιμή στην Οικονομική του Προσφορά.
5. Σε περίπτωση που δύο ή περισσότεροι Προσφέροντες, κατά το στάδιο αξιολόγησης των Οικονομικών τους Προσφορών, βρεθεί ότι έχουν υποβάλει την ίδια Οικονομική Προσφορά η οποία αντιστοιχεί στη χαμηλότερη τιμή μεταξύ όλων των Οικονομικών Προσφορών που αξιολογούνται, τότε η επιλογή του Αναδόχου από την Αναθέτουσα Αρχή θα πραγματοποιηθεί με τη διαδικασία της κλήρωσης, στην παρουσία των Προσφερόντων.

# ΟΛΟΚΛΗΡΩΣΗ ΔΙΑΓΩΝΙΣΜΟΥ

## Ανάθεση Σύμβασης

1. Με την επιφύλαξη του δικαιώματος του Αρμόδιου Οργάνου ή/και της Αναθέτουσας Αρχής να ακυρώσει το διαγωνισμό ή να απορρίψει οποιαδήποτε προσφορά σε οποιοδήποτε στάδιο της διαδικασίας, η Ανάθεση της Σύμβασης γίνεται στον Προσφέροντα του οποίου η Προσφορά έχει αναδειχθεί, κατά τη διαδικασία αξιολόγησης, αυτήμε τη χαμηλότερη τιμή.
2. Στον Υποψήφιο Ανάδοχο αποστέλλεται έγγραφη σχετική ειδοποίηση.

## Γνωστοποίηση Αποτελεσμάτων Διαγωνισμού

1. Η Αναθέτουσα Αρχή ενημερώνει τους Οικονομικούς Φορείς που έλαβαν μέρος στο διαγωνισμό για το αποτέλεσμα του διαγωνισμού.

## Ακύρωση διαγωνισμού

1. Εάν για οποιοδήποτε λόγο ματαιωθεί η διαδικασία σύναψης της Σύμβασης, η Αναθέτουσα Αρχή γνωστοποιεί εγγράφως στους Προσφέροντες τους λόγους για τους οποίους αποφασίστηκε τούτο.
2. Ακύρωση μπορεί να αποφασιστεί εφόσον συντρέχουν μία ή περισσότερες από τις παρακάτω προϋποθέσεις:

α. όταν ουδεμία Προσφορά έχει υποβληθεί εντός της προβλεπόμενης προθεσμίας,

β. όταν οι όροι της παρούσας Πρόσκλησης περιλαμβάνουν όρους ή τεχνικές προδιαγραφές στις οποίες διαπιστώνεται ότι κανένας από τους Προσφέροντες δεν μπορεί να ανταποκριθεί ή ότι οι προδιαγραφές αυτές οδηγούν κατ’ αποκλειστικότητα σε συγκεκριμένο οικονομικό φορέα,

γ. όταν οι τιμές όλων των Προσφορών που πληρούν τους όρους και τις τεχνικές προδιαγραφές της παρούσας Πρόσκλησης είναι εξωπραγματικές ή φαίνονται να είναι προϊόν προσυνεννόησης μεταξύ των Προσφερόντων, με αποτέλεσμα να καταστρατηγείται η έννοια του υγιούς ανταγωνισμού,

δ. όταν οι περιστάσεις κάτω από τις οποίες προκηρύχθηκε ο διαγωνισμός έχουν διαφοροποιηθεί σε βαθμό που το αντικείμενο του διαγωνισμού να μην είναι πλέον αναγκαίο,

ε. όταν δεν έχει εξασφαλιστεί έγκριση για επιπρόσθετες απαιτούμενες πιστώσεις σε περίπτωση που το ποσό της τελικής ανάθεσης αναμένεται να είναι μεγαλύτερο από το ποσό που αρχικά εγκρίθηκε πριν από την προκήρυξη της σύμβασης, ή

στ. όταν συντρέχει οποιοσδήποτε άλλος σοβαρός μη προβλεπτός λόγος τον οποίο το Αρμόδιο Όργανο κρίνει δικαιολογημένο.

1. Οι Προσφέροντες δεν διατηρούν και παραιτούνται από οποιαδήποτε αξίωση έναντι της Αναθέτουσας Αρχής από τον λόγο της ενδεχόμενης ακύρωσης.

## Κατάρτιση και Υπογραφή Συμφωνίας

1. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει, εντός της προθεσμίας που ορίζεται στην Επιστολή Αποδοχής, για την υπογραφή της σχετικής Συμφωνίας. Αν παρέλθει η παραπάνω προθεσμία και ο Προσφέρων δεν προσέλθει για την υπογραφή της Συμφωνίας, τότε ο Προσφέρων υπόκειται στις κυρώσεις που προβλέπονται στην παράγραφο 6.
2. Σε τέτοια περίπτωση η Αναθέτουσα Αρχή έχει το δικαίωμα να παραπέμψει εκ νέου το θέμα στο Αρμόδιο Όργανο με στόχο την ανάθεση της Σύμβασης στον Προσφέροντα που υπέβαλε την επόμενη Προσφορά, σύμφωνα με την κατάταξη του εδαφίου (4) της παραγράφου 9.3, που πληροί τους όρους και τις προδιαγραφές του διαγωνισμού. Η άσκηση του δικαιώματος αυτού γίνεται με την προϋπόθεση ότι εξασφαλίζεται ανανέωση της ισχύος της Προσφοράς του Προσφέροντα που υπέβαλε την επόμενη Προσφορά που πληροί τους όρους και προδιαγραφές του διαγωνισμού, για καθορισμένη χρονική περίοδο, με τους ίδιους όρους που ίσχυαν προηγουμένως.
3. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει για την υπογραφή της Συμφωνίας προσκομίζοντας τα παρακάτω στοιχεία:

α. Τα έγγραφα νομιμοποίησης του προσώπου που θα υπογράψει τη Συμφωνία,

β. Εγγύηση πιστής εκτέλεσης της Σύμβασης, της οποίας το ποσό θα πρέπει να καλύπτει το 10%της συμβατικής τιμής.

1. Η εγγύηση πιστής εκτέλεσης της Σύμβασης μπορεί να υποβληθεί στην ελληνική **ή στην αγγλική** γλώσσα και συντάσσεται σύμφωνα με το σχετικό υπόδειγμα (Έντυπο 5 για την ελληνική γλώσσα ή Έντυπο 5Α για την αγγλική γλώσσα) που περιλαμβάνονται στο Συνημμένο Προσάρτημα της παρούσας Πρόσκλησης.

# ΜΕΡΟΣ B: ΣΥΜΦΩΝΙΑ

Στην Λευκωσία, σήμερα την ***<ημερομηνία υπογραφής της Σύμβασης>***, ημέρα ***<ημέρα>***, στην οδό Βασιλέως Παύλου 27, Έγκωμη, 2412 Λευκωσία,

αφενός μεν,

Το Τμήμα Οδικών Μεταφορών, το οποίο εκπροσωπείται νόμιμα από τον Διευθυντή του, ο οποίος θα καλείται στο εξής «Αναθέτουσα Αρχή»,

αφ’ ετέρου,

Ο/Η **<επωνυμία Αναδόχου>**, που εδρεύει στον/ην **<πόλη>**, οδός **<οδός>** και εκπροσωπείται νόμιμα από τον/την **<ονοματεπώνυμο και πατρώνυμο νόμιμου εκπροσώπου του Αναδόχου>**, που θα καλείται στο εξής «Ανάδοχος»,

συμφωνούν τα εξής :

# ΑΡΘΡΟ 1: ΔΟΜΗ ΤΗΣ ΣΥΜΒΑΣΗΣ

1. Ρητά συμφωνείται ότι τη Σύμβαση αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Τα Έγγραφα Διαγωνισμού

γ. Η από **<ημερομηνία υποβολής προσφοράς>** Προσφορά του Αναδόχου και οποιαδήποτε σχετική αλληλογραφία μεταξύ της Αναθέτουσας Αρχής και του Αναδόχου.

Σε περίπτωση διαφοράς ανάμεσα στα πιο πάνω μέρη οι πρόνοιες τους θα εφαρμόζονται σύμφωνα με την πιο πάνω σειρά προτεραιότητας.

# ΑΡΘΡΟ 2: ΑΝΤΙΚΕΙΜΕΝΟ

1. Το Αντικείμενο της παρούσας Σύμβασης είναι η προμήθεια δεκαεπτά (17) φορητών Μικροϋπολογιστών και Εκτυπωτών καθώς και τεσσάρων (4) Βάσεων, για τον Έλεγχο Τροχαίων Παραβάσεων και την Έκδοση Εξωδίκων, συντήρηση τους για πέντε (5) χρόνια και εκπαίδευση στη χρήση τους.
2. Το Αντικείμενο της Σύμβασης που θα εκτελέσει ο Ανάδοχος είναι αυτό που περιγράφεται στην από ../../.. **<ημερομηνία υποβολής προσφοράς Αναδόχου>** Προσφορά του, καθώς και στο άρθρο 3 του Μέρους Α της από ../../.. **<ημερομηνία αποστολής πρόσκλησης προς υποψηφίους προσφέροντες από την Αναθέτουσα Αρχή>** Πρόσκλησης της Αναθέτουσας Αρχής (αρ. Πρόσκλησης ΤΟΜ 13.25.006.008.001).

# ΑΡΘΡΟ 3: ΕΝΑΡΞΗ ΚΑΙ ΔΙΑΡΚΕΙΑ ΕΚΤΕΛΕΣΗΣ ΤΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

1. Η ημερομηνία έναρξης της εκτέλεσης του Αντικειμένου της Σύμβασης είναι η ημερομηνία υπογραφής της παρούσας και η διάρκεια εκτέλεσης είναι εξήντα δύο (62) μήνες από την ημερομηνία υπογραφής της Σύμβασης, δηλαδή, τα προϊόντα πρέπει να παραδοθούν εντός δύο (2) μηνών από την ημερομηνία υπογραφής της Σύμβασης, και η υποχρέωση για προληπτική συντήρηση ισχύει για τους επόμενους εξήντα (60) μήνες από την ημερομηνία παράδοσης, η δε εκπαίδευση θα γίνει σύμφωνα με την παράγραφο 3.4(4) του Μέρους Α των εγγράφων του διαγωνισμού.

# ΑΡΘΡΟ 4: ΕΞΟΥΣΙΟΔΟΤΗΜΕΝΟΙ ΑΝΤΙΠΡΟΣΩΠΟΙ - ΕΙΔΟΠΟΙΗΣΕΙΣ

1. Ο Ανάδοχος ορίζει ως Υπεύθυνο τον/την κύριο/κυρία **<ονοματεπώνυμο>,** ο οποίος φέρει τη συνολική ευθύνη για την εκτέλεση του Αντικειμένου της Σύμβασης**.**
2. Η Αναθέτουσα Αρχή, για σκοπούς λήψεως αποφάσεων και έκδοση οδηγιών στον Ανάδοχο και γενικά για τη διαχείριση της Σύμβασης, θα ορίσει Υπεύθυνο Συντονιστή, ο ορισμός του οποίου θα κοινοποιηθεί γραπτώς στον Ανάδοχο αμέσως μετά από την υπογραφή της παρούσας Συμφωνίας.
3. Οποιαδήποτε ειδοποίηση, συγκατάθεση, έγκριση, πιστοποιητικό ή απόφαση από οποιοδήποτε πρόσωπο απαιτείται από τη σύμβαση θα γίνεται γραπτώς, εκτός εάν καθορίζεται διαφορετικά.
4. Οποιεσδήποτε προφορικές οδηγίες ή εντολές θα τίθενται σε ισχύ κατά το χρόνο μετάδοσης τους και θα επιβεβαιώνονται στη συνέχεια γραπτώς.

# ΑΡΘΡΟ 5: ΕΚΧΩΡΗΣΗ

1. Εκχώρηση είναι οποιαδήποτε συμφωνία δυνάμει της οποίας ο Ανάδοχος μεταβιβάζει τη Σύμβαση ή μέρος αυτής σε τρίτους.
2. Ο Ανάδοχος δεν μπορεί να εκχωρήσει ή να μεταβιβάσει την παρούσα Σύμβαση ή μέρος αυτής ή οποιοδήποτε δικαίωμα ή υποχρέωση ή συμφέρον του που απορρέει από αυτήν, χωρίς προηγούμενη γραπτή συγκατάθεση της Αναθέτουσας Αρχής.
3. Η έγκριση μιας εκχώρησης από την Αναθέτουσα Αρχή δεν απαλλάσσει τον Ανάδοχο από τις υποχρεώσεις του για το μέρος της Σύμβασης που έχει ήδη εκτελέσει ή το μέρος που δεν έχει εκχωρηθεί.

# ΑΡΘΡΟ 6: ΥΠΕΡΓΟΛΑΒΙΑ

1. Ο Ανάδοχος, για την υλοποίηση του Αντικειμένου της Σύμβασης, περιορίζεται να χρησιμοποιήσει τους υπεργολάβους που έχει προσδιορίσει στην Προσφορά του, για το κατά περίπτωση αναφερόμενο στην Προσφορά του τμήμα του Αντικειμένου της Σύμβασης.
2. Κατ’ εξαίρεση ο Ανάδοχος μπορεί, μετά την υπογραφή της Συμφωνίας, να προβεί σε νέα υπεργολαβία ή σε αντικατάσταση υπεργολάβου που είχε καθορίσει στην Προσφορά του, ή να αναλάβει ο ίδιος το μέρος που είχε δηλώσει στην Προσφορά του ότι θα υλοποιήσει υπεργολάβος, μετά από προηγούμενη γραπτή έγκριση της Αναθέτουσας Αρχής.
3. Για τις ανάγκες της έγκρισης της παραγράφου 2 από την Αναθέτουσα Αρχή, ο Ανάδοχος είναι υποχρεωμένος να γνωστοποιήσει στην Αναθέτουσα Αρχή τα τμήματα του Αντικειμένου της Σύμβασης που προτίθεται να αναθέσει στον υπεργολάβο, την ταυτότητά του καθώς και έγγραφη τεκμηρίωση από την οποία να προκύπτει ότι ο υπεργολάβος είναι σε θέση να ανταποκριθεί στις υποχρεώσεις που θα αναλάβει.
4. Η Αναθέτουσα Αρχή, εντός τριάντα (30) ημερών από την λήψη της σχετικής αίτησης, θα κοινοποιεί στον Ανάδοχο την απόφασή της, δηλώνοντας τους λόγους σε περίπτωση που αρνηθεί να παραχωρήσει την έγκριση αυτή.
5. Νοείται ότι η έγκριση τέτοιας αίτησης από την Αναθέτουσα Αρχή, δεν απαλλάσσει τον Ανάδοχο από οποιαδήποτε από τις υποχρεώσεις του δυνάμει της Σύμβασης.
6. Τυχόν αλλαγή υπεργολάβου χωρίς την προηγούμενη γραπτή συγκατάθεση της Αναθέτουσας Αρχής θεωρείται ότι αποτελεί αθέτηση των συμβατικών όρων.
7. Νοείται ότι το μέρος του Αντικειμένου της Σύμβασης που τυχόν ανατίθεται σε υπεργολάβο από τον Ανάδοχο, δεν επιτρέπεται να ανατεθεί σε τρίτους από τον υπεργολάβο.
8. Οι υπεργολάβοι δεν αποκτούν οποιαδήποτε συμβατική σχέση με την Αναθέτουσα Αρχή.
9. Ο Ανάδοχος ευθύνεται για τις πράξεις, παραλείψεις και αμέλειες των υπεργολάβων και των εκπροσώπων ή των υπαλλήλων τους, όπως ακριβώς και για τις πράξεις, παραλείψεις ή αμέλειες του ιδίου, των εκπροσώπων ή των υπαλλήλων του.
10. Εάν ένας υπεργολάβος κριθεί από την Αναθέτουσα Αρχή ή τον Υπεύθυνο Συντονιστή ότι δεν είναι ικανός να εκτελέσει τα καθήκοντά του, η Αναθέτουσα Αρχή ή ο Υπεύθυνος Συντονιστής δυνατόν να απαιτήσει από τον Ανάδοχο πάραυτα είτε να παρουσιάσει νέο υπεργολάβο με προσόντα και πείρα που να είναι αποδεκτά στην Αναθέτουσα Αρχή ως αντικαταστάτη είτε να αναλάβει ο ίδιος την εκτέλεση του μέρους αυτού του Αντικειμένου της Σύμβασης.

# ΑΡΘΡΟ 7: ΕΙΔΙΚΕΣ ΥΠΟΧΡΕΩΣΕΙΣ ΤΗΣ ΑΝΑΘΕΤΟΥΣΑΣ ΑΡΧΗΣ

1. Η Αναθέτουσα Αρχή θα παρέχει στον Ανάδοχο το συντομότερο δυνατόν οποιεσδήποτε πληροφορίες, σχέδια ή/και τεκμηρίωση που έχει στη διάθεσή της, που δυνατόν να σχετίζονται και να απαιτούνται για την εκτέλεση της Σύμβασης. Τα έγγραφα αυτά θα επιστρέφονται στην Αναθέτουσα Αρχή στο τέλος της περιόδου εκτέλεσης της Σύμβασης.
2. Η Αναθέτουσα Αρχή θα συνεργάζεται με τον Ανάδοχο για την παροχή πληροφοριών που ο τελευταίος δυνατόν εύλογα να ζητά ώστε να εκτελέσει τη Σύμβαση.

# ΑΡΘΡΟ 8: ΕΙΔΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ - ΤΗΡΗΣΗ ΕΜΠΙΣΤΕΥΤΙΚΟΤΗΤΑΣ ΚΑΙ ΕΓΓΥΗΤΙΚΗ ΕΥΘΥΝΗ

1. Ο Ανάδοχος θα χειρίζεται όλα τα έγγραφα, σχέδια και πληροφορίες που λαμβάνει σε σχέση με τη Σύμβαση ως προσωπικά και απόρρητα και, εκτός στο μέτρο που δυνατόν να είναι απαραίτητο για σκοπούς εκτέλεσης αυτής, δεν θα δημοσιεύει ή αποκαλύπτει οποιαδήποτε στοιχεία της Σύμβασης χωρίς την προηγούμενη γραπτή συγκατάθεση της Αναθέτουσας Αρχής ή του εκ μέρους της Αναθέτουσας Αρχής Υπεύθυνου Συντονιστή.
2. Ο Ανάδοχος εγγυάται προς την Αναθέτουσα Αρχή ότι το Αντικείμενο της Σύμβασης θα εκτελεσθεί σύμφωνα με τους όρους και προϋποθέσεις της Σύμβασης και τα υπό παράδοση προϊόντα θα πληρούν τους τεχνικούς κανόνες και τα διεθνώς αναγνωρισμένα πρότυπα που ισχύουν για την παραγωγή ή την κατασκευή τέτοιων προϊόντων, όλες τις ιδιότητες και τα χαρακτηριστικά που προβλέπονται στη Σύμβαση αυτή, δεν θα εμφανίζουν κακοτεχνίες ούτε θα παρουσιάζουν ατέλειες λόγω σχεδιασμού ή κατασκευής και θα ανταποκρίνονται στις προδιαγραφές, αποτελέσματα και ιδιότητες όπως αυτές προδιαγράφονται στα Έγγραφα Διαγωνισμού.

Ο Ανάδοχος εγγυάται ότι τα προϊόντα που θα παραδοθούν θα είναι αυθεντικά, καινούργια, αχρησιμοποίητα, ανακοινωμένα και σε παραγωγή. Ο Ανάδοχος υποχρεούται να παραδώσει προϊόντα τα οποία έχουν κατασκευαστεί με την άδεια του κατόχου δικαιωμάτων διανοητικής ιδιοκτησίας και δεν παραβιάζουν οποιεσδήποτε απαγορεύσεις ή περιορισμούς που προβλέπονται από το Κοινοτικό και Εθνικό νομοθετικό πλαίσιο.

1. Εφόσον, σύμφωνα με τα οριζόμενα στο Άρθρο 3 του Μέρους Α των εγγράφων του διαγωνισμού, το Αντικείμενο της Σύμβασης περιλαμβάνει την παροχή υπηρεσιών συντήρησης, επιδιόρθωσης ή αποκατάστασης των προϊόντων για συγκεκριμένη περίοδο εγγύησης, ο Ανάδοχος υποχρεούται στην επανόρθωση, με δικά του έξοδα, μετά από αίτημα της Αναθέτουσας Αρχής, οποιουδήποτε σφάλματος ή έλλειψης ιδιοτήτων στα προϊόντα που παραδίδει δυνάμει της Σύμβασης, σύμφωνα με τον Κανονισμό που διέπει την Αναθέτουσα Αρχή.

# ΑΡΘΡΟ 9: ΑΞΙΑ ΤΗΣ ΣΥΜΒΑΣΗΣ

1. Η Συμβατική Αξία ανέρχεται σε **<ποσό ολογράφως (ποσό αριθμητικά)>** ευρώ, μη συμπεριλαμβανομένου του Φ.Π.Α.
2. Στη Συμβατική Αξία, την οποία ο Ανάδοχος θεωρεί νόμιμο, εύλογο και επαρκές αντάλλαγμα για την εκτέλεση του Αντικειμένου της Σύμβασης, περιλαμβάνεται κάθε είδους δαπάνη που θα απαιτηθεί ή ενδέχεται να απαιτηθεί για την κάλυψη των υποχρεώσεων του Αναδόχου, τα έξοδα και το κέρδος του, περιλαμβανόμενων τυχόν αμοιβών τρίτων, χωρίς καμία περαιτέρω επιβάρυνση της Αναθέτουσας Αρχής.

# ΑΡΘΡΟ 10: ΠΑΡΑΔΟΣΗ ΚΑΙ ΠΑΡΑΛΑΒΗ ΠΑΡΑΔΟΤΕΩΝ

1. Η παράδοση των προϊόντων της Σύμβασης, γίνεται στους τόπους και το χρόνο που ορίζεται στο Άρθρο 3 του Μέρους Α των εγγράφων του διαγωνισμού.
2. Ο Ανάδοχος υποχρεούται να ειδοποιεί τον Υπεύθυνο Συντονιστή εκ μέρους της Αναθέτουσας Αρχής για την ακριβή ημερομηνία που προτίθεται να παραδώσει το κατά περίπτωση προϊόν ή προϊόντα, τουλάχιστον πέντε εργάσιμες (5) μέρες νωρίτερα.
3. Όλα τα προς παράδοση προϊόντα πρέπει να είναι κατάλληλα συσκευασμένα, η σήμανση τους να ικανοποιεί τις απαιτήσεις των σχετικών με την εισαγωγή και διάθεση προϊόντων στην Κυπριακή αγορά νομοθετημάτων και να συνοδεύονται από πρωτότυπο τιμολόγιο σε δύο αντίγραφα, στο οποίο να αναγράφεται ο αριθμός προσφοράς, το είδος και ο αριθμός παραγγελίας καθώς και από Δελτία Αποστολής, από τα οποία να προκύπτει ότι έχουν γίνει οι φάσεις βιομηχανοποίησης στη δηλωθείσα με την προσφορά τους χώρα κατασκευής.
4. Ο συμβατικός χρόνος παράδοσης μπορεί με τον τρόπο που προβλέπεται στους Κανονισμούς να μετατίθεται, ύστερα από σχετικό αίτημα του Αναδόχου που υποβάλλεται υποχρεωτικά πριν από τη λήξη του συμβατικού χρόνου. Μετάθεση γίνεται σε περίπτωση σοβαρότατων λόγων που συνιστούν αντικειμενική αδυναμία εμπρόθεσμων παραδόσεων των συμβατικών προϊόντων ή σε περίπτωση που συντρέχουν λόγοι που συνιστούν ανωτέρα βία. Στις περιπτώσεις μετάθεσης του συμβατικού χρόνου παράδοσης, δεν επιβάλλονται κυρώσεις.
5. Ο Ανάδοχος δύναται να κηρύσσεται έκπτωτος σε περίπτωση που λήγει ο συμβατικός χρόνος παράδοσης και δεν υποβλήθηκε έγκαιρα αίτημα μετάθεσής του, ή έληξε ο παραταθείς κατά τα ανωτέρω χρόνος χωρίς να παραδώσει το προϊόν ή τα προϊόντα.
6. Η παραλαβή των προϊόντων γίνεται από Αρμόδιο Όργανο σύμφωνα με τις ισχύουσες διατάξεις.

Σε περίπτωση κατά την οποία αμφισβητείται η αυθεντικότητα των προϊόντων, η διαδικασία παραλαβής αναστέλλεται μέχρις ότου διερευνηθεί το όλο θέμα. Εάν διαπιστωθεί ότι τα προϊόντα δεν έχουν κατασκευαστεί με την άδεια του κατόχου δικαιωμάτων διανοητικής ιδιοκτησίας, τότε η Επιτροπή Παραλαβής θα απορρίπτει τα προϊόντα.

1. Για κάθε παράδοση το Αρμόδιο Όργανο προβαίνει στη διενέργεια ελέγχων των προϊόντων που παραδόθηκαν και προχωρεί, ανάλογα με τα πορίσματά της, στην παραλαβή ή απόρριψη των προϊόντων. Η απόφαση του Αρμοδίου Οργάνου καταγράφεται σε πιστοποιητικό παραλαβής ή απόρριψης.
2. Η διαδικασία ελέγχου των προϊόντων που παραδόθηκαν γίνεται με μακροσκοπική εξέταση, στην οποία καλείται πάντοτε να παραστεί, εφόσον το επιθυμεί, ο Ανάδοχος.
3. Σε περίπτωση που επιβάλλεται από τη Σύμβαση η υποβολή της προμήθειας και σε οποιαδήποτε άλλη, εκτός της μακροσκοπικής, εξέταση, (π.χ. χημική ή μηχανική εξέταση, πρακτική δοκιμασία, συνδυασμός τρόπων εξέτασης, κλπ.), τότε εκδίδεται πιστοποιητικό προσωρινής παραλαβής και πρακτικό δειγματοληψίας με σκοπό τη διενέργεια των καθορισμένων εξετάσεων.
4. Με το πέρας των εξετάσεων και με βάση τα αποτελέσματα αυτών, το Αρμόδιο Όργανο εκδίδει πιστοποιητικό οριστικής παραλαβής ή απόρριψης.
5. Το Αρμόδιο για την παραλαβή Όργανο έχει το δικαίωμα να μελετήσει το ενδεχόμενο αποδοχής προμηθειών οι οποίες, μετά τη διενέργεια των καθορισμένων στη Σύμβαση εξετάσεων, αποδεικνύεται ότι παρουσιάζουν αποκλίσεις που δεν είναι ουσιώδεις σε σχέση με τις προδιαγραφές ή τους όρους της Σύμβασης, δεν επηρεάζουν τη χρήση των υπό προμήθεια προϊόντων και δεν επιφέρουν ουσιαστικό κόστος στην Αναθέτουσα Αρχή. Σε τέτοια περίπτωση, το Αρμόδιο Όργανο καταγράφει τα γεγονότα και την εισήγησή της για αποδοχή των προμηθειών με μειωμένη τιμή, σε ειδική έκθεση την οποία παραπέμπει στην αρμόδια Επιτροπή Αλλαγών και Απαιτήσεων ή σε άλλο αρμόδιο όργανο για λήψη τελικής απόφασης. Η εισήγηση του Αρμοδίου Οργάνου για μείωση της τιμής θα θεωρείται και θα τυγχάνει χειρισμού ως απαίτηση της Αναθέτουσας Αρχής η οποία στη συνέχεια προχωρεί στην έκδοση, ανάλογα με την περίπτωση, πιστοποιητικού παραλαβής ή απόρριψης.
6. Σε περίπτωση απόρριψης προμηθειών, το Αρμόδιο Όργανο προσδιορίζει στο σχετικό πιστοποιητικό τις συγκεκριμένες παρεκκλίσεις από τους όρους της Σύμβασης, που παρουσιάζει η προμήθεια και τους λόγους της απόρριψης.
7. Σε περίπτωση απόρριψης ολόκληρης ή μέρους της συμβατικής ποσότητας των υπό προμήθεια προϊόντων, η Αναθέτουσα Αρχή, με απόφαση της, μπορεί να εγκρίνει την αντικατάσταση της συγκεκριμένης ποσότητας με άλλη, που να είναι σύμφωνη με τους όρους της Σύμβασης μέσα σε τακτή προθεσμία που ορίζεται από την απόφαση αυτή. Η προθεσμία αυτή δεν μπορεί να είναι μεγαλύτερη του ½ του συνολικού συμβατικού χρόνου παράδοσης, σε περίπτωση που η αντικατάσταση γίνεται μετά τη λήξη του. Εάν ο Ανάδοχος δεν αντικαταστήσει τα προϊόντα που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.
8. Σε περίπτωση αδυναμίας του Αναδόχου να αντικαταστήσει τα ακατάλληλα προϊόντα, η Αναθέτουσα Αρχή, χωρίς βλάβη όλων των άλλων δικαιωμάτων της που απορρέουν από τη Σύμβαση, έχει το δικαίωμα να προμηθευτεί όμοια με τα πιο πάνω προϊόντα από άλλη πηγή και να απαιτήσει τυχόν πρόσθετα έξοδα ή ζημιές από τον Ανάδοχο.

# ΑΡΘΡΟ 11: ΤΡΟΠΟΣ ΠΛΗΡΩΜΗΣ

1. Με την έναρξη της Σύμβασης, ο Ανάδοχος θα γνωστοποιήσει γραπτώς στην Αναθέτουσα Αρχή τον τραπεζικό λογαριασμό στον οποίο επιθυμεί να καταβάλλονται οι πληρωμές της συμβατικής αξίας. Σε περίπτωση που υπάρχει ήδη δηλωμένος τραπεζικός λογαριασμός για σκοπούς καταβολής πληρωμών από το Δημόσιο, δεν θα πρέπει να δηλωθεί άλλος τραπεζικός λογαριασμός, εκτός εάν ο Ανάδοχος επιθυμεί να καταβάλλονται από τούδε και στο εξής όλες οι πληρωμές του Δημοσίου σε άλλο τραπεζικό λογαριασμό. Για τους σκοπούς της γνωστοποίησης, ή σε περίπτωση τροποποίησης του τραπεζικού λογαριασμού κατά τη διάρκεια ισχύος της Σύμβασης, ο Ανάδοχος πρέπει να χρησιμοποιήσει το έντυπο που παρατίθεται στο Προσάρτημα των Εγγράφων Διαγωνισμού (**Έντυπο 8α)**. Η Αναθέτουσα Αρχή διατηρεί το δικαίωμα να αντιτεθεί στην επιλογή του Αναδόχου αναφορικά με τον τραπεζικό λογαριασμό.

Οι πληρωμές θα γίνονται σε ευρώ έναντι τιμολογίου μετά την οριστική παραλαβή των προϊόντων και αφού ολοκληρωθεί η εκπαίδευση. Οι πληρωμές για τη συντήρηση θα γίνονται μετά την ολοκλήρωση κάθε συντήρησης.

1. Σύμφωνα με τις διατάξεις του περί της Διαχείρισης των Εσόδων και Δαπανών και του Λογιστικού της Δημοκρατίας (Τροποποιητικός) Νόμος του 2013, ο οποίος έχει δημοσιευτεί στην Επίσημη Εφημερίδα της Δημοκρατίας στις 26.7.2013 (Ν.82(Ι)/2013), ο Γενικός Λογιστής της Δημοκρατίας δύναται κατά τη διενέργεια οποιασδήποτε πληρωμής προς τον Ανάδοχο δυνάμει της παρούσας Σύμβασης, να αποκόπτει οποιαδήποτε οφειλόμενα από τον Ανάδοχο ποσά προς οποιοδήποτε Υπουργείο ή Τμήμα ή Ανεξάρτητη Υπηρεσία ή άλλο Ειδικό Ταμείο του κράτους.

# ΑΡΘΡΟ 12: ΡΗΤΡΕΣ ΚΑΘΥΣΤΕΡΗΣΗΣ

1. Σε περίπτωση καθυστέρησης παράδοσης των υπό προμήθεια προϊόντων της Σύμβασης με υπαιτιότητα του Αναδόχου, επιβάλλεται Ρήτρα Καθυστέρησης Παράδοσης.
2. Η ρήτρα, για κάθε ημέρα καθυστέρησης παράδοσης, ανέρχεται σε ποσοστό τρία τοις χιλίοις (0,3%) της Συμβατικής Αξίας των προϊόντων για τα οποία καθυστερεί η παράδοση.
3. Τυχόν ρήτρες που έχουν επιβληθεί από την Αναθέτουσα Αρχή σύμφωνα με τα προηγούμενα εδάφια, θα παρακρατούνται από την επόμενη πληρωμή του Αναδόχου ή, σε περίπτωση ανεπάρκειας αυτής, θα εισπράττονται με ισόποση κατάπτωση της εγγύησης πιστής εκτέλεσης ή/και της εγγύησης προκαταβολής.
4. Σε περίπτωση υπέρβασης των οριζόμενων χρόνων παράδοσης για την οποία θα έχουν υποβληθεί συνολικά ρήτρες καθυστέρησης που ανέρχονται σε ποσοστό εννέα επί τοις εκατό (9%) της Συμβατικής Αξίας, ο Ανάδοχος θα κηρύσσεται έκπτωτος από τη Σύμβαση.

# ΑΡΘΡΟ 13: ΦΟΡΟΛΟΓΙΚΕΣ ΚΑΙ ΤΕΛΩΝΕΙΑΚΕΣ ΡΥΘΜΙΣΕΙΣ

1. Η Σύμβαση δεν θα εξαιρείται από τους δασμούς και φόρους, περιλαμβανομένου και του Φ.Π.Α.

# ΑΡΘΡΟ 14: ΕΓΓΥΗΣΕΙΣ

1. Ως εγγύηση για την πιστή εκτέλεση των όρων της σύμβασης ο Ανάδοχος προσκόμισε κατά την υπογραφή της παρούσας, την υπ. αριθ. **<αριθμός εγγυητικής επιστολής>** εγγυητική επιστολή της **<επωνυμία Τράπεζας>** Τράπεζας, ποσού **<ποσό ολογράφως και ποσό αριθμητικώς Ευρώ>**
2. Η εγγύηση πιστής εκτέλεσης θα πρέπει να παραμένει σε ισχύ μέχρι την οριστική παραλαβή της προμήθειας, οπότε θα επιστρέφεται από την Αναθέτουσα Αρχή στον Ανάδοχο.
3. Η εγγύηση που προβλέπεται στο παρόν άρθρο καλύπτει στο σύνολό της χωρίς καμία διάκριση την πιστή εφαρμογή από τον Ανάδοχο όλων των όρων της Σύμβασης και κάθε απαίτηση της Αναθέτουσας Αρχής κατά του Αναδόχου που προκύπτει από την εκπλήρωση των υποχρεώσεών του σύμφωνα με τους όρους της παρούσας.
4. Επειδή σύμφωνα με τα οριζόμενα στο Άρθρο 3 του Μέρους Α των εγγράφων του διαγωνισμού, το Αντικείμενο της Σύμβασης περιλαμβάνει την παροχή υπηρεσιών συντήρησης για συγκεκριμένη περίοδο εγγύησης, ο Ανάδοχος είναι υποχρεωμένος να προσκομίσει στην Αναθέτουσα Αρχή Εγγύηση Καλής Λειτουργίας, πριν την επιστροφή σε αυτόν της εγγύησης πιστής εκτέλεσης.
5. Το ποσό της Εγγύησης Καλής Λειτουργίας πρέπει να καλύπτει το 3% της συνολικής συμβατικής τιμής της παρούσας συμφωνίας.
6. Η Εγγύηση Καλής Λειτουργίας συντάσσεται σύμφωνα με το υπόδειγμα (Έντυπο 7) του Προσαρτήματος των εγγράφων του διαγωνισμού.
7. Η Εγγύηση Καλής Λειτουργίας επιστρέφεται στον Ανάδοχο μετά τη λήξη της χρονικής περιόδου εγγύησης, ενώ καταπίπτει αυτοδικαίως υπέρ της Αναθέτουσας Αρχής, σε περίπτωση αδυναμίας του Αναδόχου να εκπληρώσει τις απορρέουσες από τη Σύμβαση υποχρεώσεις του κατά την περίοδο αυτή.
8. Η Εγγύηση Καλής Λειτουργίας εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Κύπρο, ή σε άλλες χώρες της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή σε άλλες χώρες που έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία και έχουν, σύμφωνα με την νομοθεσία των χωρών αυτών, δικαίωμα έκδοσης τέτοιων εγγυήσεων.
9. Εγγυήσεις που εκδίδονται σε άλλη γλώσσα εκτός της ελληνικής, θα συνοδεύονται από επίσημη μετάφρασή τους στην ελληνική γλώσσα.
10. Σε κάθε περίπτωση εμφάνισης ατελειών ή ελαττωμάτων κατά τη διάρκεια της περιόδου εγγύησης, η Αναθέτουσα Αρχή θα ενημερώνει σχετικά τον Ανάδοχο ο οποίος υποχρεούται στην αποκατάσταση αυτών των ατελειών ή ελαττωμάτων, ακόμη και με αντικατάσταση των προϊόντων στα οποία εμφανίζονται ατέλειες ή ελαττώματα, σε χρόνο που θα συμφωνείται κατά περίπτωση και δεν θα υπερβαίνει τις είκοσι (20) ημέρες.
11. Σε περίπτωση αδυναμίας του Αναδόχου να αποκαταστήσει έγκαιρα τέτοιες ατέλειες ή ελαττώματα η Αναθέτουσα Αρχή δικαιούται να προβεί σε ολική ή μερική κατάπτωση της Εγγύησης Καλής Λειτουργίας.

# ΑΡΘΡΟ 15: ΤΕΡΜΑΤΙΣΜΟΣ ΤΗΣ ΣΥΜΒΑΣΗΣ – ΔΙΑΚΑΝΟΝΙΣΜΟΣ ΔΙΑΦΟΡΩΝ

1. Η Αναθέτουσα Αρχή δικαιούται, με γραπτή προειδοποίηση στον Ανάδοχο, να αναστείλει μέρος ή όλες τις πληρωμές, αν ο Ανάδοχος αθετήσει οποιουσδήποτε όρους της Σύμβασης ή δεν έχει ανταποκριθεί στις υποχρεώσεις του.
2. Αν οι συνθήκες που αναφέρονται στο πιο πάνω άρθρο συνεχιστούν για δεκατέσσερις (14) ημέρες από την ημερομηνία της προειδοποίησης, τότε η Αναθέτουσα Αρχή θα δύναται, αν το επιθυμεί, να τερματίσει τη σύμβαση.
3. Η Αναθέτουσα Αρχή μπορεί να τερματίσει τη σύμβαση με γραπτή προειδοποίηση προς τον Ανάδοχο τριάντα (30) ημερών.
4. Με τη λήψη γραπτής προειδοποίησης για τερματισμό της Σύμβασης, ο Ανάδοχος θα πάρει άμεσα μέτρα για τερματισμό της σύμβασης, για σκοπούς μείωσης των συνεπαγόμενων δαπανών στο ελάχιστο.
5. Με τον τερματισμό της Σύμβασης καμιά πληρωμή δεν οφείλεται στον Ανάδοχο, εκτός για προϊόντα που παραδόθηκαν και υποστηρικτικές-συμπληρωματικές εργασίες που εκτελέστηκαν ικανοποιητικά πριν την ημερομηνία τερματισμού της Σύμβασης και για προμήθεια προϊόντων ή εκτέλεση εργασιών που συντρέχει για τον ομαλό τερματισμό της Σύμβασης.
6. Η Αναθέτουσα Αρχή θα δικαιούται να λάβει αποζημίωση για τυχόν βλάβες που παρουσιάζονται μετά την ολοκλήρωση της σύμβασης σύμφωνα με τον νόμο που διέπει τη Σύμβαση.
7. Σε κάθε περίπτωση όπου η Αναθέτουσα Αρχή δικαιούται αποζημιώσεις, μπορεί να τις αφαιρέσει από οποιαδήποτε οφειλόμενα προς τον Ανάδοχο ποσά ή να διευθετηθούν μέσω της εγγύησης πιστής εκτέλεσης.
8. Σε περίπτωση που η διαπιστωθείσα ζημιά που υπέστη το Δημόσιο υπερβαίνει το ποσό της εγγύησης πιστής εκτέλεσης ο Ανάδοχος καλείται, επιφυλασσομένων των διατάξεων του επομένου εδαφίου 9, να καλύψει μέσα σε τακτή προθεσμία τη ζημιά που υπέστη το Δημόσιο.
9. Παρά τις διατάξεις του ως άνω εδαφίου 8, όταν η ζημιά αυτή που υπέστη το Δημόσιο, πέραν του ποσού της εγγύησης για πιστή εκτέλεση, δεν υπερβαίνει ποσό όπως αυτό καθορίζεται με εγκύκλιο της Αρμόδιας Αρχής (Γενικό Λογιστήριο της Δημοκρατίας), η Αναθέτουσα αρχή δύναται, κατά την κρίση της, να μη διεκδικήσει αποζημιώσεις από τον Ανάδοχο.
10. Αρμόδια για την επίλυση οποιασδήποτε διαφοράς σχετικής με τη Σύμβαση που δυνατό να προκύψει μεταξύ των Μερών και που δεν μπορεί να διευθετηθεί, είναι τα Δικαστήρια της Κυπριακής Δημοκρατίας.

# ΑΡΘΡΟ 16: ΕΦΑΡΜΟΣΤΕΟ ΔΙΚΑΙΟ

1. Η παρούσα Σύμβαση διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

# ΑΡΘΡΟ 17: ΤΡΟΠΟΠΟΙΗΣΕΙΣ

1. Τροποποίηση ή αλλαγή της παρούσας μπορεί να γίνει μόνον εφόσον δεν θίγει ουσιωδώς τον ανταγωνισμό και πραγματοποιείται με έγγραφη συμφωνία των συμβαλλόμενων στην παρούσα μερών, η οποία θα επισυνάπτεται στην παρούσα Σύμβαση ως αναπόσπαστο μέρος αυτής.

Συνταχθείσα στην ελληνική γλώσσα σε τρία πρωτότυπα όπου δύο πρωτότυπα προορίζονται για την Αναθέτουσα Αρχή και ένα πρωτότυπο για τον Ανάδοχο και υπογραφείσα την **<ημέρα>**, **<XX/XX/20XX>**.

«χαρτόσημα»

**Εκ μέρους και για λογαριασμό της Αναθέτουσας Αρχής:**

|  |  |
| --- | --- |
| Υπογραφή: ............................................Τίτλος: ...................................................Όνομα: .................................................. | Μάρτυρες: 1. Υπογραφή: ............................................. Όνομα: ..................................................2. Υπογραφή: ............................................. Όνομα: ................................................. |

**Εκ μέρους και για λογαριασμό του Αναδόχου:**

|  |  |
| --- | --- |
| Υπογραφή: .............................................Τίτλος: ..................................................Όνομα: .................................................. | Μάρτυρες: 1. Υπογραφή: ............................................. Όνομα: ..................................................2. Υπογραφή: ............................................. Όνομα: ................................................. |